## Pravilnik o izmjenama i dopunama Pravilnika o dodatku na plaću i načinu isplate plaće

### NN 118/2009 (30.9.2009.), Pravilnik o izmjenama i dopunama Pravilnika o dodatku na plaću i načinu isplate plaće

MINISTARSTVO OBRANE

2903

Na temelju članka 170. stavka 4. Zakona o službi u Oružanim snagama Republike Hrvatske (»Narodne novine«, broj 33/02, 58/02, 175/03, 136/04, 76/07 i 88/09) donosim

PRAVILNIK

O IZMJENAMA I DOPUNAMA PRAVILNIKA O DODATKU NA PLAĆU I NAČINU ISPLATE PLAĆE

Članak 1.

U članku 4. stavku 1. Pravilnika o dodatku na plaću i načinu isplate plaće (»Narodne novine«, broj 50/08 i 142/08) iza točke 13. dodaju se točke 13.a i 13.b koje glase:

»13.a Dodatak za dežurstvo

13.b Dodatak za obavljanje stražarske službe«.

U stavku 2. riječi: »točke 12. i 13.« zamjenjuju se riječima: »točke 12., 13., 13.a i 13.b«.

Članak 2.

Iza članka 17. dodaje se novi nadnaslov 13.a i novi članci 17.a, 17.b, 17.c te novi nadnaslov 13.b i novi članak 17.d koji glase:

»13.a Dodatak za dežurstvo

Članak 17. a

Djelatnoj vojnoj osobi za vrijeme provedeno na aktivnom dežurstvu pripada dodatak za aktivno dežurstvo za svaki sat aktivnog dežurstva.

Djelatnoj vojnoj osobi za vrijeme provedeno na dežurstvu unutarnje službe pripada dnevni dodatak za dežurstvo unutarnje službe.

Dodatak za aktivno dežurstvo i dnevni dodatak za dežurstvo unutarnje službe međusobno se isključuju.

Pravo na dodatak za dežurstvo ostvaruje se na temelju mjesečnog izvješća o ostvarenim satima rada u kojem se prikazuje ostvareni broj sati rada na aktivnom dežurstvu odnosno broj dana provedenih na dežurstva unutarnje službe.

Članak 17. b

Dodatak za aktivno dežurstvo određuje se prema osobnom činu u koeficijentu od osnovice za obračun plaće za svaki sat aktivnog dežurstva i iznosi:

– za vojnike 0,0019

– za dočasnike 0,0023

– za niže časnike 0,0026

– za više časnike, generale/admirale 0,0034.

Članak 17. c

Dnevni dodatak za dežurstvo unutarnje službe određuje se u koeficijentu od osnovice za obračun plaće i iznosi 0,025 za djelatnu vojnu osobu koja preuzme službu dežurstva u radne dane, a 0,05 za djelatnu vojnu osobu koja preuzme dežurstvo u subotu, nedjelju, na blagdan ili drugi neradni dan utvrđen zakonom.

13.b Dodatak za obavljanje stražarske službe

17. d

Djelatnoj vojnoj osobi u stražarskoj službi pripada dnevni dodatak koji se određuje u koeficijentu od osnovice za obračun plaće i iznosi 0,025.

Djelatna vojna osoba koja ostvaruje dodatak za obavljanje stražarske službe ne može po istoj osnovi ostvarivati pravo na dodatak za rad na terenu (terenski dodatak) utvrđen Pravilnikom o naknadi troškova u svezi s obavljanjem službe, selidbenih troškova i troškova zbog odvojenog života od obitelji.

Pravo na dodatak za obnašanje stražarske službe utvrđuje se na temelju mjesečne evidencije radnog vremena u kojoj se prikazuje ostvareni broj dana rada u stražarskoj službi i dostavlja se nadležnoj financijskj službi radi isplate.«

Članak 3.

U članku 18. iza riječi: »članka 12. stavka 2.« briše se riječ »i« i stavlja zarez, a iza riječi: »članka 14.« stavlja se zarez i dodaju riječi: »članka 17.a i 17.d«.

Članak 4.

U članku 19. iza riječi: »Republike Hrvatske« stavlja se točka, a ostatak rečenice se briše.

Članak 5.

Ovaj Pravilnik objavit će se u »Narodnim novinama«, a stupa na snagu 1. listopada 2009.

Klasa: 023-03/09-04/20

Urbroj: 512-01-09-1

Zagreb, 25. rujna 2009.

Ministar
Branko Vukelić, v. r.

Pravilnik, NN 118/2009-2903